Spoštovani starši,

Ob koncu meseca junija bomo na Osnovni šoli Domžale, v sodelovanju z jezikovno šolo English Experience iz Norwicha, ponovno organizirali **Angleški jezikovni tabor za učence od 1. do 9. razreda.** Vabljeni so učenci vseh okoliških šol, seveda pa lahko povabite tudi sorodnike ali znance od drugod.

Na šoli bomo gostili tuje učitelje, ki bodo izvedli pravi ***‘English Camp’*** po vzoru taborov, ki jih izvajajo na svoji šoli v Norwichu v Angliji.

Tečaj traja dva tedna, od ponedeljka do petka, **od 8.30 do 16.00 ure**. V tem času imajo učenci pouk angleškega jezika v štirih sklopih, znotraj katerih je način dela zelo raznolik. Učenci so poleg običajnega pouka vključeni v številne aktivnosti, glavna prednost programa pa je vsekakor ta, da je pogovorni jezik ves čas angleščina, saj so gostujoči učitelji vsi rojeni govorci angleškega jezika.

**Podrobnejše informacije o tečaju:**

* Jezikovni tabor bo potekal od 27. junija do 8. julija 2022.
* Cena dvotedenskega tabora je 335€ (280 € za drugega otroka). Znesek plačate preko spletnega obrazca, neposredno šoli English experience**.**
* Trajanje tabora je 7,5 ur dnevno. Delo tekom tedna zajema več kontinuiranih aktivnosti (slikanje, umetnost, odrska igra, projektno delo, šport ...) Z učenci so ves čas tuji učitelji, zato je govorjeni jezik izključno angleščina. Gostujoča šola priskrbi vsa gradiva in pripravi vse aktivnosti.
* Ob koncu tečaja bo predstavitev za starše, učenci pa dobijo obvestilo o sodelovanju na tečaju. Staršem je tako omogočena neposredna povratna informacija.
* Prehrano si učenci prinesejo s seboj. To je t. i. *packed lunch*, ki je povsem po angleškem vzoru in dodatno prispeva k sproščeni dinamiki na taboru.
* Gostujoči učitelji bodo bivali pri družinah gostiteljicah. Poleg tega, da imate priložnost doživeti svojevrstno medkulturno izkušnjo, šola English Experience družinam gostiteljicam namenja povračilo stroškov v vrednosti 340 € za 14 dni. Gostujočim učiteljem morate zagotoviti lastno sobo, dostop do kopalnice, 3 obroke dnevno in uporabo pralnega stoja.

Če ste pripravljeni sprejeti tujega učitelja/ico vas prosimo, da izpolnite dodatno priloženo prijavnico.

Skenirane prijavnice pošljite na elektronski naslov: [**gasper.kopitar@os-domzale.si**](mailto:teacher.kopitar@gmail.com)

**Rok za prijavo je 18. 5. 2022.** V tednu po končanih prijavah boste preko elektronske pošte prejeli podatke za plačilo.

Na povezavi spodaj, si lahko preberete več o šoli *The English Experience School of English:*

<https://www.englishexperiencecamps.si/for-parents-students>

Lokalni koordinator za organizacijo jezikovnega tabora je učitelj Gašper Kopitar, na katerega se lahko obrnete v primeru vprašanj.

**Email:** [**gasper.kopitar@os-domzale.si**](mailto:gapiscream@gmail.com)